1. PÁSZTOROK KELJÜNK FEL!  
Sietve menjünk el,  
Betlehem városába,  
Rongyos istállócskába,  
Siessünk, ne késsünk,  
Hogy még ezen éjjel odaérhessünk,  
Mi Urunknak tiszteletet tehessünk.  
  
Íme, már nincs messze,  
Fényesség a jele  
Az angyalok hirdetik:  
Messiásunk születik,  
Jászolban, pólyában,  
Be vagyon takarva a rongyocskában,   
Áldott gyermek, szenved már kiskorában.

2. BÁRCSAK RÉGEN FÖLÉBREDTEM VOLNA!   
Látod, pajtás, most állottam talpra.   
Máris csendül a fülembe angyalok mondása:   
Hogy a Jézus megszületett  
Rongyos istállóba.   
  
Odamenni vagyon bátorságom,   
Azt remélem, kis Jézust meglátom!   
Gyere, pajtás, induljunk el,  
Legyél te is társunk,   
Velünk van a jó furulyás,  
A régi bojtárunk.   
  
Látod, pajtás, hogy többen is vagyunk,   
Jánoskával szépen furuglálunk.   
Míg a bárányt megfogjátok,  
Addig is mulatunk,   
Jézuskának, Máriának  
Énekeket mondunk.   
  
Állhatatlan, ne csintalankodjál,   
Elég légyen már, amit mulattál!   
Köszönd meg a Jézuskának,  
Véle hogy mulattál,   
Add néki az ajándékot,  
Amit véled hoztál!  
  
Várakozzál, még egy verset mondok.  
Azután még egy kicsinyt mulatok.  
Azután a jászol felé  
Közelebb ballagok,  
Jézuskának a kedvéért  
Egy szép lejtőt járok!

3. KI MA SZÜLETETT, ÜDVÖZÍTŐNK LETT,  
Hopp, csupp-csupp, hopp, csupp-csupp,  
Üdvözítőnk lett.  
  
Menjünk mi is hát, Betlehembe át,  
Hopp, csupp-csupp, hopp, csupp-csupp,  
Betlehembe át.  
  
Vigyük a dudát, meg a furulyát,  
Hopp, csupp-csupp, hopp, csupp-csupp,  
Meg a furulyát.  
  
Ott majd dudálunk, sok jót kívánunk,  
Hopp, csupp-csupp, hopp, csupp-csupp,  
Sok jót kívánunk.  
  
Majd megfelel ő, az Isten előtt,  
Hopp, csupp-csupp, hopp, csupp-csupp,  
Az Isten előtt.  
  
És most végtére, Ámen a vége,  
Hopp, csupp-csupp, hopp, csupp-csupp,  
Ámen a vége.

4. TIZENKETTŐT VERT MÁR AZ ÓRA,  
Kelj fel, pajtás, nézz a csillagra,  
Mily nagy ragyogás látszik,  
Nap s Hold csillaggal játszik,  
Menjünk arra!

Betlehemnek áll a sugara,  
Tán valamit jelent az óra,  
Mert nagy ragyogás látszik,  
Nap s Hold csillaggal játszik,  
Menjünk arra!

Ha jól látok, látok angyalkát,,  
Ha jól hallok, hallok muzsikát,  
Olyan szépek, ékesek,  
Szerelmesek, kényesek,  
Mind fényesek!

5. BÁRÁNYVIVŐ JANCSIKA, JANCSIKA,  
Menj be te előre!  
Amint lehet, tiszteljed,  
Térdhajtással köszöntsed,  
Kérj áldást nyájadra,  
Malasztot magunkra  
A kis Jézuskától,

Alle-alleluja!

6. KARÁCSONYNAK ÉJSZAKÁJÁN,  
Jézus születése napján  
Örüljetek, örvendjetek,  
A kis Jézus megszületett!

A kis Jézus aranyalma,  
Boldogságos Szűz az anyja,  
Lábaival ringatgatja,  
Két kezével ápolgatja.

Aludj, aludj, én kisdedem,  
Aludj, aludj, én kisdedem,  
Nem királyné a te dajkád,  
Szolgálóból lettem anyád!

Nincs a Jézus ágyán paplan,  
Jaj, megfázik az ártatlan!  
Takargatja édesanyja,   
Dirib-darab posztócskába.

Nincs a Jézusnak bundája,  
Posztóba van bepólyálva.  
Elveszett a báránykája,  
Miből volna a bundája?

Kirje-kirje kisdedecske,  
Betlehemi hercegecske,  
Azért nékünk jót szerzettél,  
A pokoltól megmentettél!

7. ZÖLD PÁZSITON HEVERŐ, HEVERŐ  
Juhászok, gyertek elő,  
Juhászok, gyertek elő!

Rázd le, juhász, a bundát, a bundát,  
Fogjál göndör báránykát,  
Fogjál göndör báránykát!

Vigyük el az anyjának, anyjának,  
Főzze meg a fiának,  
Főzze meg a fiának!

Én is viszek lisztecskét, lisztecskét,  
Főzzünk neki pipecskét,  
Főzzünk neki pipecskét!

Én meg viszek furulyát, furulyát,  
Fújjunk neki egy nótát,  
Vigasztaljuk Jézuskát!

Mert a juhász furulyál, furulyál,  
Billeg-ballag, meg-megáll,  
Billeg-ballag, meg-megáll.

Ha valaki vígan él, vígan él,  
A juhász éppen úgy él,  
A juhász éppen úgy él.

Sétál, dudál, furulyál, furulyál,  
Billeg-ballag, meg-megáll,  
Billeg-ballag, meg-megáll.

8. MIDŐN A SZŰZ BEPÓLYÁLJA GYERMEKÉT, GYERMEKÉT,

Örömében így kezdi el énekét, énekét:

Aludjál el gyönyörűségem, csúj-csúj-csúj, csúj-csúj-csúj,

Méhemnek drága gyümölcse, buj-buj-buj, buj-buj-buj.

Nem alhatok, édesanyám, jaj-jaj-jaj, jaj-jaj-jaj,

Mert költözött a szívembe baj-baj-baj, baj-baj-baj.

Mi bajod van, én Jézusom, Jézusom, Jézusom,

Mondd el nékem, te anyádnak, Krisztusom, Krisztusom.

Látod, anyám, az egeket elhagytam, elhagytam,

És e rongyos istállóba szállottam, szállottam.

Üdvözlégy Jézus, pásztorok Pásztora, Pásztora,

Mennynek és földnek teremtő szent Ura, szent Ura.

9. CSORDAPÁSZTOROK MIDŐN BETLEHEMBEN

Csordát őriznek éjjel a mezőben,

Isten angyali jövének melléjük,  
Nagy félelemmel telék meg ő szívük.

Örömet mondok, nagy örömet néktek,  
Mert ma született a ti Üdvösségtek.  
  
Menjetek el csak gyorsan a városba,  
Ott találjátok Jézust a jászolba'.

Elindulának, és el is jutának,  
Szűz Máriának jó napot mondának.

**Isten áldja meg e háznak gazdáját!  
Ökrét, szamarát és minden jószágát!**

10. ÚR JÉZUS SZÜLETÉSÉT PÁSZTOROK JELENTIK,

Angyaloktól nékik gyorsan hirdettetik,  
Hogy Megváltónk születik, már ez napra hirdetik,

Nagy örömünkre!

Zendülés támadott fenn az egek felől,  
Angyali seregek szállnak alá-felé  
Készülnek a szent szüzek, a mennyei seregek  
Szent születésre.

Tizenkét órakor szólnak a muzsikák,  
Ékes harsogással szólnak a trombiták.  
Már az égnek csillagi futkosnak fényességben,  
Nagy örömükben.

Betlehem, kegyetlen, ki szállást nem adtál,  
Ily nagy kemény télben városból kizártál.  
Sem a vendégfogadó, sem pedig jóakaró,  
Be nem fogadá.

Fogadjuk hát mi be, az ártatlan Jézust,  
zárjuk be szívünkbe, ma született Krisztust!  
Hadd aludjék csendesen, hadd nyugodjék békésen,  
A Kisded Jézus!

11. BETLEHEM KIS FALUCSKÁBAN  
Karácsonykor, éjféltájban  
Fiúisten ember lett,  
Mint kisgyermek született.

Őt nevezték Jézuskának,  
Édesanyját Máriának,  
Ki pólyába takarta,  
Befektette jászolyba.

Az angyalok fönn az égben  
Mennyei nagy fényességben,   
Zengették ez éneket:  
Dicsőség az Istennek!

12. SZÁLLJ BE JÓZSEF MÁRIÁVAL,  
Született kis Jézuskával,  
Szálljatok be szívünkbe,  
Szálljatok be szívünkbe!

Ó, te József, mit gondoltál,  
Hogy istállót választottál  
Ilyen kemény időben,  
Jézus születésére!

Megszállták a felházakat,  
És a vendégfogadókat:  
Nincs helye a Jézusnak,  
Nincs helye a Jézusnak!

13. HEJ, VÍG JUHÁSZOK, CSORDÁSOK!  
Mit csörögnek a források?  
Mily gyönyörű ez az éjjel,  
Bár tekintsetek csak széjjel!

Nézd, amott Betlehem felett,  
Látok egy nagy fényességet,  
Ott egy csillag is leszállott,  
Egy rongy pajtánál megállott.

Hogy felébredtem álmomból,  
Láttam csillagot Jákobból.  
Hogy felkeltem, láttam tüzet,  
Mely jelentett egyszülöttet.

Ott van, bizonnyal megláttam,  
Néztem, hogy odajutottam.  
Jaj, ott fekszik a szénába’,  
Betakarva pólyácskába.

Üdvözlégy, áldott pásztorunk,  
Kit szegénységben imádunk!  
Vedd kegyesen szíveinket,  
Vele együtt mindenünket!

14. NAGYKARÁCSONY ÉCCAKÁJA, Krisztus Jézus születése,  
Szűz Mária édesanyja, mely gondosan ápolgatja!

Kiskarácsony, nagykarácsony, kisült-é már a kalácsom?  
Ha kisült már, ide véle, hadd egyem meg melegébe’!

Nincs a Jézusnak subája, sem sarkantyús kis csizmája.  
Miből volna subácskája, ha elveszett báránykája

János pajtás, menj előre, nyájaidat fordítsd össze,  
Mivel Márton nagyon öreg, nyája után lassan lépked.

Vedd fel, Panka, ködmönkédet, kösd be bolyhos fejecskédet,  
Maradj itthon te a nyájnál, míg mi ott leszünk Jézusnál!